קריסטין דייוויס

קריסטין לאנדן דייוויס (באנגלית: Kristin Landen Davis; מכונה גם קריסטין לי דייוויס; נולדה ב-23 בפברואר 1965) היא שחקנית קולנוע וטלוויזיה אמריקאית. ידועה בשל גילום דמותה של שארלוט יורק גולדנבלט בסדרה "סקס והעיר הגדולה" של רשת הטלוויזיה HBO. דייוויס נולדה בבולדר, קולורדו שבארצות הברית, כבת יחידה. הוריה התגרשו כשהייתה תינוקת. אביה החורג, פרופסור קייט דייוויס, אימץ אותה, אחרי שנשא לאישה ב-1968 את אמה, דורותי, מנתחת מערכות באוניברסיטה. יש לה שלוש אחיות חורגות מנישואיו הראשונים של אביה. מוקדם בילדותה עברה עם הוריה לקולומביה, קרוליינה הדרומית, שם כיהן אביה כפרובוסט ולימד פסיכולוגיה באוניברסיטת דרום קרולינה. דייוויס רצתה להיות שחקנית מאז שהייתה בת 10, כשהיא לוהקה להפקת תיאטרון קהילתי של שלגיה ושבעת הגמדים. דייוויס גרה בקרוליינה הדרומית עד שסיימה את בית הספר התיכון פלורה ב-1983. היא עברה לניו ג'רזי, שם למדה באוניברסיטת ראטגרס. דייוויס סיימה את לימודיה בבית ספר מייסון גרוס לאמנויות של האוניברסיטה ב-1987. אחרי שסיימה ללמוד באוניברסיטה ב-1987, עברה דייוויס לניו יורק ועבדה כמלצרית, ואחר כך פתחה עם חברה סטודיו ליוגה. "הפריצה הגדולה" שלה הגיעה ב-1995, אז קיבלה את התפקיד של ברוק ארמסטרונג קמפבל בסדרה "מלרוז פלייס". היא עזבה את הסדרה אחרי שנה אחת אחרי שהמפיקים נוכחו לדעת שהצופים לא חיבבו את דמותה. דייוויס שיחקה גם בסדרות טלוויזיה אחרות בכללן "חברים", "ויל וגרייס" ו"סיינפלד". בשנת 1998 לוהקה דייוויס כשרלוט יורק בסדרת הדרמה הקומית "סקס והעיר הגדולה", והייתה חלק מצוות השחקנים עד שהסדרה הסתיימה ב-2004. היא הייתה מועמדת לפרס אמי על תפקידה בעונה האחרונה. דייוויס אירחה את התוכנית "‎200 Greatest Pop Culture Icons" של רשת הטלוויזיה VH1. ב-2005 כיכבה בפיילוט לסדרת הטלוויזיה "Soccer Moms" שבה היא וג'ינה טורס גילמו את דמותן של אמהות החיות בפרוורים ועובדות כחלטורה כבלשיות פרטיות. היא גם שיחקה את Miss Spider בסדרה "Miss Spider's Sunny Patch Kids" ובסדרת ההמשך "Miss Spider's Sunny Patch Friends". בשנת 2020 החלה להנחות את תוכנית השידוכים "מי יעשה איתי ילד?" ברשת FOX. ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", "פשוט ככה" בה חוזרת דייוויס על דמותה של שארלוט יורק גולדנבלט. שיחקה בסרט "הרפתקאות שארקבוי ולבהגירל בתלת מימד", בסרט וולט דיסני "The Shaggy Dog", בסרט "להאיר את השכונה" ובסרט חג המולד "Three Days" של רשת ABC Family. הופיעה בסרט הקולנוע "סקס והעיר הגדולה" (המבוסס על סדרת הטלוויזיה) בשנת 2008, אותו ביים מייקל פטריק קינג. ב-2009 הייתה אחת הכוכבים בסרט "טיפול זוגי", קומדיה שסיפרה את סיפורם של ארבעה זוגות שלוקחים חלק בסדרת טיפולים באי נופש טרופי. ב-2008 הודיעה בלק, רשת בתי הכלבו הפרטית הגדולה ביותר במדינה, על שותפות עם דייוויס. ההסדר כלל קו בגדי נשים ואביזרים נלווים שהושק באותה שנה ב-125 חנויות שונות ובאתר האינטרנט, עם תוכניות עתידיות להתרחב לחנויות נוספות. במסיבת העיתונאים של בלק שבה הוכרז על השקת קו המוצרים הזכירה דייוויס את העובדה שגדלה בדרום קרוליינה כחלק מההשראה שלה לעבוד עם הרשת. אימצה בת ב-2011 ובן ב-2018. המשפחה מתגוררת בלוס אנג'לס. דייוויס הייתה אלכוהוליסטית ונגמלה מאלכוהול בגיל 22. סיפרה שהחלה לשתות אלכוהול בגיל צעיר: "אלכוהול שחרר אותי. הייתי מאוד ביישנית ולא ידעתי איך להיפתח. שתיתי מאותה סיבה שאהבתי לשחק. רציתי להרגיש דברים ולבטא את עצמי ולהיות חופשייה. אני לא מתנהגת כך באופן טבעי." על הגמילה אמרה: "אלכוהול חסר לי. את לא נגמלת ופתאום הצורך נעלם." בשנת 2009 ביקרה באפריקה בשל אהבתה הרבה לפילים, שם מצאה גור פילים יתום, והביאה אותו למרכז שיקום לפילים ובכך הצילה אותו. בשל דאגתה לפילים, דייוויס קיבלה הכרה וזכתה בפרס וילר הניתן לאישי ציבור הדואגים לבעלי חיים. בעבר הייתה דייוויס פעילה בארגון הצדקה אוקספם. אולם ב-2009 ויתר הארגון על שירותיה, עקב חוזה פרסום שחתמה דייוויס עם חברת הקוסמטיקה הישראלית "AHAVA". החברה הישראלית שממוקמת ביהודה ושומרון מוגדרת על ידי אוקספם כ"שטח במחלוקת". Doom Asylum ‏ 1987 ג'יין תשעה חודשים ‏ 1995 Tennis Attendant Alien Nation: Body and Soul ‏ 1995 קרין טיבולי Traveling Companion ‏ 1998 ‏ אני מעושר בחלקו ‏ 1998 ריגס רכבת אטומית ‏ 1999 מייגן סיגר הרפתקאות שארקבוי ולבהגירל בתלת מימד 2005 (דיבוב) אמו של מקס לאלף את אבא ‏ 2006 רבקה דאגלס להאיר את השכונה ‏ 2006 בתפקיד קלי לינץ' סקס והעיר הגדולה 2008 בתפקיד שרלוט יורק טיפול זוגי ‏ 2009 לוסי סקס והעיר הגדולה 2 (2010) שרלוט יורק חג בחיק הטבע (2019) - קייט קונרד / גם מפיקה אשליות מסוכנות (2021) - מארי מריסון / גם מפיקה אתר האינטרנט הרשמי של קריסטין דייוויס קריסטין דייוויס, ברשת החברתית פייסבוק קריסטין דייוויס, ברשת החברתית אקס (טוויטר) קריסטין דייוויס, ברשת החברתית אינסטגרם קריסטין דייוויס, במסד הנתונים הקולנועיים IMDb (באנגלית) קריסטין דייוויס, באתר "אידיבי", מאגר הידע העברי לקולנוע ישראלי ועולמי קריסטין דייוויס, באתר AllMovie (באנגלית) קריסטין דייוויס, באתר Rotten Tomatoes (באנגלית) קריסטין דייוויס, באתר Metacritic (באנגלית) קריסטין דייוויס, במסד הנתונים הקולנועיים KinoPoisk (ברוסית) קריסטין דייוויס, באתר MusicBrainz (באנגלית) קריסטין דייוויס, באתר Discogs (באנגלית) הביוגרפיה של דייוויס בבארנס אנד נובל הארכיב של טורי העיתונות המקוריים של סקס והעיר הגדולה The World Almanac & Book of Facts. World Almanac Books. 2007. pp. 218. "2/24/65." הביוגרפיה של דייוויס באתר בארנס אנד נובל Doug Nye (September 19, 2000). Kristin Davis, 'sex' symbol"., The State (Columbia, South Carolina). הביוגרפיה של קריסטין דייוויס Barbara Ellen (February 10, 2002)."Charlotte's web", The Observer. לילך וולך, התלונות של דור ה-Z על "סקס והעיר הגדולה" נשמעות כמו ביקורת של סבתא, באתר הארץ, 15 ביולי 2024 Sex and the City' Star Kristin Davis: I'm a Recovering AlcoholicMay 22, 2008). Fox News). Sharon Churcher (May 11, 2008)."Sex and the shower scene... or how Kristin Davis refused to bare all in Sex And The City movie", Mail on Sunday. Lynsey Haywood (May 28, 2008). "Kristin Davis' 'dead at 30' fears", The Sun.